Жития Святых, т. 11 - Иулий (Zhitiia Sviatykh, v. 11 - July)
Author: last_name: Saint Dimitry of Rostov
Language: Church Slavonic
Year: 1864

Житія и похвалы святыхъ подобятся свѣтлостію звѣздамъ: якоже бо звѣзды положеніемъ на небеси утвержденны суть, всю же поднебесную просвѣщаютъ, тыяжде и отъ Індіанъ зрятся, ни сокрываются отъ скѵѳовъ, землю озаряютъ, и морю свѣтятъ, и плавающихъ корабли управляютъ: ихже именъ аще и не вѣмы множества ради, обаче свѣтлѣй добротѣ ихъ чудимся. Сице и свѣтлость святыхъ, аще и затворены суть мощи ихъ во гробѣхъ, но силы ихъ въ поднебеснѣй земными предѣлы не суть опредѣленны: чудимся тѣхъ житію, и удивл